Regele" Cioabă, indignat la propunerile primarului Florea/ Critici dure cu ecou la Bruxelles/ Edilul, acuzat de reactiii naziste la adresa comunității romilor

„Să aprobe un proiect primul copil și ultimul copil, iar băncile să acorde credite cu dobândă redusă. Femeile să depună un plan de creștere și educație a copilului, iar acesta să fie aprobat de Primarul localității și numai după aprobarea primarului și cu adeverința de venit a soțului sau cu dosarul aprobat de la bancă, femeia să poată să rămână însărcinată”, mai spune autointitulatul rege al romilor. Reacția lui Dorin Cioabă vine după ce primarul din Târgu Mureș, Dorin Florea, a scris luni pe Facebook că populația trebuie conștientizată că responsabilitatea creșterii și formării unui copil este uriașă. Dorin Florea a propus, într-o postare pe Facebook, „introducerea obligatorie a unei anchete sociale pentru cuplurile care vor să aducă pe lume copii”. Viitorii părinți ar trebui să facă dovadă unui loc de muncă și a unei locuințe stabile, a unei situații financiare acceptabile. De asemenea, spune Florea, viitorii părinți trebuie să aibă un nivel de educație minim stabilit prin lege și, totodată, ar trebui stabilită o vârstă minimă la care un adult să devină părinte. Dacă cuplurile fac totuși copii și nu îndeplinesc condițiile de mai sus, atunci statul ar trebui să îi preia pe cei mici. Dorin Florea s-a referit explicit la comunitatea romă, susținând că, dacă se vor impune astfel de condiții, „o să intre frică în ei” și n-or să facă copii doar pentru bani, potrivit Hotnews.

Ciprian Necula, activist rom, a organizat joi împreună cu Asociația Aresel un protest împotriva Primăriei din Târgu Mureș. De asemenea reacția acestuia în rețele de socializare a fost ironică, dorind să transmită primarului că va fi taxat la următoarele alegeri locale de comunitatea de romi. „Îi vom cere să ne spună care sunt procedurile și să aprobe: când și cum să facem dragoste, cum să ne legăm șireturile, cum să ne ștergem la nas, cum, cât și când să mâncăm, cât să bem și când și de ce să îl votăm”. O reacție vehementă în social media a venit din partea Organizației de tineret- Partida Romilor „Pro-Europa”, comparând declarațiile primarului Dorin Florea cu manifestul „MEIN KAMPF” „Din păcate nu este prima dată când acest specimen abject are reacțiii naziste la adresa comunității romilor și țin să va amintesc că Florea a fost amendat în mai 2013, cu suma de 4.000 de lei, după ce a afirmat public, că romii care comit infracțiuni în străinătate ar trebui disciplinați acasă prin politici clare„. „Dorin Florea, ca despre el este vorba, și-a redactat manifestul în 4 puncte, un fel de „MEIN KAMPF” ratat împotriva romilor și a ratei natalității crescute din ultimii 30 de ani!”, declară Organizatia de tineret- Partida Romilor „Pro-Europa”.

Gelu Duminică, sociolog, a avut o delaratie tranșantă pentru DCNews: „Împarte lumea în două. Este profund împotriva umanității! „ „Domnia să nu face decât să împartă lumea în cetățeni de prim rang să zicem așa și cetățeni de mâna a două. Cetățenii de mâna a doua ar trebui să fie „controlați” de cetățenii de prim rang, inclusiv prin luarea copiilor. Dacă nu te încadrezi în criteriile domnului Florea, îți luăm copiii noi, că noi suntem mai buni decât ține. Ideea la ceea ce spune domnul Florea nu e numai profund discriminatoriu, ci este împotriva umanității. Este profund împotriva umanității!” Liderul ALDE, Călin Popescu-Tăriceanu, a reacționat, marți, la declarațiile primarului municipiului Târgu Mureș privind cuplurile care vor să aibă copii. „Am citit declarația pe care primarul Dorin Florea a postat-o pe pagină de Facebook. Chiar dacă, uneori, unui primar îi poate fi dificil să gestioneze relația cu o anumită minoritate sau grup social, în niciun caz nu agreez declarațiile care încurajează discriminarea de orice fel! Cred cu fermitate că soluția nu este să ridicăm ziduri, ci, mai degrabă, să le dărâmam pe cele deja construite. Voi avea o discuție cu primarul Dorin Florea pe acest subiect”. Consiliul Național pentru Combaterea Discriminării s-a autosesizat în privința declarațiilor primarului municipiului Târgu Mureș, Dorin Florea. Edilul riscă o amendă cuprinsă între 2.000 și 100.000 de lei. Primarul din Tg. Mureș riscă o amendă contravențională de la 2.000 de lei până la 100.000 de lei. Asztalos Csaba: „I-am și trimis domnului primar citația pentru săptămâna viitoare, pentru marți. Dânsul dacă dorește vine personal, dacă nu își exprimă în scris un punct de vedere. Vom analiza aceste declarații sub rezervă unei posibile fapte de discriminare, adică a unui discurs de ură pe criteriu de clasă socială, respectiv etnie. Colegiul director va aprecia dacă, cu privire la aceste declarații, suntem sau nu în prezența unui discurs de ură. Dacă ajungem la concluzia că suntem, vom stabili și sancțiuni. „ O reacție extrem de puternică a venit de la Bruxelles, din partea ERGO Network, una dintre organizațiile care lupta împotriva discriminarii romilor și pentru drepturile acestora de la nivel local la nivel european. Europarlamentarii români Dragoș Pîslaru (PLUS, Renew Europe) și Ramona Strugariu (PLUS, Renew Europe) , împreună cu europarlamentarul slovac de etnie roma, Peter Pollak (EPP) și eurodeputatul german Romeo Franz (Group of the Greens) condamnă propunerea primarului rasist.

Un proiect de lege care definește termenul de „antițigănism” drept „percepția referitoare la romi exprimată ca ură împotriva acestora” a trecut de Senat, la sfârșitul anului trecut. Proiectul definește „manifestările și practicile discriminatorii” și reglementează pedepsele pentru atitudinea anti-romă, care pot ajunge până la 10 ani de închisoare.

Conform proiectului, prin „antițigănism” se înțelege atât percepția referitoare la romi exprimată că ură împotriva acestora, cât și manifestările verbale sau fizice motivate de ură împotriva romilor, îndreptate împotriva romilor ori a proprietăților acestora, împotriva instituțiilor/ONG-urilor, liderilor comunităților rome sau lăcășurilor lor de cult, tradițiilor și limbii romani.